الكلب (الاسم العلمى: Canis lupus familiaris) هو حيوان ثديى, من فصيلة الكلبيات, قريب من الذئب و الثعلب.[بحاجة لمصدر] و الانسان استانس الكلب من وقت طويل, و ليه اكتر من اهميه عند الانسان, ممكن يربيه على انه حيوان اليف بيعيش معاه حتى ممكن فى اودة نومه, و ممكن يستعمله فى الحراسه, او حتى فى الامن و كشف الجرايم لان الكلب عنده حاسة شم قويه. و فيه كلاب ممكن تقوم بدور مرشدين للعمى زى "جولدين تريفر"، او لرعاية الأغنام زى "انجليش شيبدوج (بوب تيل)". الكلاب بتستخدم كمان فى عمليات انقاذ الناس بعد الكوارث الطبيعيه زى الزلازل, و بتكشف عن المتفجرات اللى ممكن الارهابين يدسوها عشان يقتلوا الناس, فبطبيعة الحال الحراميه و الارهابيين بيكرهوا الكلاب. نوع الكلب و شكله وحجمه وامكانياته هى اللى بتحدد دوره فى حياة الانسان. زى كلاب الحراسه اللى فى الغالب بتكون كبيره وشرسه, اما الكلاب اللى بيربيها الناس لانهم بيحبوها و بيكونو ساعات اصحابهم وبالذات لان الكلب وفى و مخلص جدا مع صاحبه, بتكون اكتريتها صغيره و اليفه.